Biyèn ana sangang LP ing Nusa Kambangan (kanggo narapidana lan tahanan pulitik), nanging saiki kang isih operasi mung kari papat, ya iku LP Batu (diyasa 1925), LP Besi (diyasa 1929), LP Kembang Kuning (taun 1950), lan LP Permisan (tuwa dhéwé, diyasa 1908). Lima liyané, ya iku Nirbaya, Karang Tengah, Limus Buntu, Karang Anyar, lan Gleger wis ditutup. Wewengkon kidul pulo ngadhep langsung menyang Samudra Indonésia kanthi pasisir karang lan ombak gedhé. Wewengkon lor ngadhep Cilacap lan dikubengi kampung-kampung warigaluh sadawaning alas bakau, antarané Kampung Laut lan Jojog.